**Anders Jahres medisinske priser styrkes**

Styret i Anders Jahres fond øker prisbeløpet til 2 millioner norske kroner. Prisvinneren vil motta 1 million kroner, mens 1 million vil gå til forskning i prisvinnerens forskningsgruppe. Anders Jahres pris til yngre forskere heves til 500 000 kroner.

* Vi ønsker å styrke den medisinske forskningen i Norden og å gjøre forskningen mer synlig. Det gjør vi ved å heve prisbeløpet. For å få til dette til med dagens rentenivå har vi valgt å dele ut prisen hvert annet år, sier leder for fondsstyret og rektor ved Universitetet i Oslo, UiO, Ole Petter Ottersen.

Vedtaket gjelder fra og med 2016. Den nye prisen deles derfor ut først i 2017. Nominasjon til prisen i 2017 lyses ut senere i år. Utdelingskomiteen ledes av professor ved UiO, Harald Stenmark.

Anders Jahres medisinske priser belønner fremragende forskning innen basal og klinisk medisin i de nordiske landene Jahreprisene deles ut av Universitetet i Oslo. Anders Jahres medisinske pris ble første gang utdelt i 1960.

Mer om prisen her: <http://www.uio.no/om/tall-og-fakta/uio-priser/jahreprisen/>

Kontakt: Pressekontakt UiO, 930 77 006